उनके बड़े भाई एन.आर. मलकानी ने १९६७-६८ में अपने भाषण के दौरान कहा था कि यदि मैं केवल रतन के समय पैदा होता तो शायद मैं भी संघ में चला जाता, क्योंकि युवा मन वहीं जाता है जहां आदर्शवाद और नि:स्वार्थ देशभक्ति होती है।

देश विभाजन के पूर्व ही केवल रतन जी अर्थशास्त्र और राजनीति शास्त्र में एम.ए. करके १९४५ में ही हैदराबाद के डी.जी. नेशनल कालेज में लेक्चरर बन गए थे। किन्तु विभाजन की त्रासदी ने उनके परिवार को सिन्ध छोड़कर खंडित भारत में शरणार्थी की स्थिति में धकेल दिया, वे पुणे आकर रुके। अंग्रेजी भाषा पर उनका असामान्य अधिकार थे। पत्रकारिता के बीज उनके भीतर विद्यमान था। एन.आर. मलकानी का गांधीजी के पुत्र और हिन्दुस्तान टाइम्स के सम्पादक देवदास गांधी से परिचय था। देवदास के बुलावे पर केवल रतन १९४८ में दिल्ली आ गए और हिन्दुस्तान टाइम्स के संपादकीय विभाग में काम करने लगे।

उन दिनों राष्ट्रीय स्वयंसेवक संध पर प्रतिबंध लगा हुआ था। एकनाथ रानडे दिल्ली रहकर प्रतिबंध के विरुद्ध भूमिगत आंदोलन का संचालन कर रहे थे। संघ के पास "आर्गेनाइजर' नामक अकेला अंग्रेजी साप्ताहिक था। उन दिनों संघ के पास अंग्रेजी में लिखने की क्षमता रखने वाले कार्यकर्ता इने-गिने ही थे। हिन्दुस्तान टाइम्स में काम करते हुए भी मलकानी जी का प्रतिबंधित संघ से घनिष्ठ सम्बंध था ही। एक दिन एकनाथ जी ने उनसे बड़े सहज भाव से पूछ ही लिया, "क्या तुम दिल्ली में केवल हिन्दुस्तान टाइम्स की नौकरी करने आए हो? आर्गेनाइजर तुम्हारे मन में नहीं है?' एकनाथ जी के इस कथन ने मलकानी जी के मन में तूफान मचा दिया। उन्होंने सोचा और अगले दिन अपना त्यागपत्र देवदास जी की मेज पर रखकर वे आर्गेनाइजर में आ गए।

हर जगह राष्ट्रवादी स्वर
राष्ट्रनिष्ठा और अखण्ड भारत का स्वप्न
कण्टकाकीर्ण मार्ग
नि:स्वार्थ देशभक्ति